Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
2 พ.ย. 2558

เคาะกลยุทธ์ลงทุนบ่าย 
สรุปภาวะตลาดเช้า 
– SET Index ปรับบวก 3.67 จุด (0.26%) ปิดภาคเช้าที่ 1,398.61 จุด ด้วยมูลค่าการซื้อขาย 13,028.47 ลบ. 
– Most Positive Impact: PTT (+1.51 จุด) KABNK (+0.76 จุด) SCB (+0.72 จุด)
– Most Negative Impact: ADAVANC (-0.63 จุด) BBL (-0.40 จุด) DTAC (-0.37 จุด)
จุดสังเกต: มูลค่าการซื้อขายเบาบางสุดขีดเหลือเพียง 1.3 หมื่นล้านบาท ในขณะที่ SET ไม่สามารถผ่านและยืนเหนือ 1,400 จุดได้ ทำให้ช่วงบ่ายยังมีความเสี่ยงที่จะต้องอ่อนลงมาต่ำกว่า 1,395 จุด 
แนวโน้มตลาดบ่าย
“มูลค่าการซื้อขายบางตา หาความเสถียรยาก มองดัชนีมีโอกาสลงต่ำกว่า 1,394 จุด”  
– ตลาดหุ้นในภูมิภาคส่วนใหญ่จะแกว่งตัวในแดนลบกันเล็กน้อย ปัจจัยกดดันหลักในเช้าวันนี้คือ ดัชนีผู้จัดการฝ่ายจัดซื้อ (PMI) ภาคการผลิตของจีน ซึ่งรายงานโดย ไคซิน/มาร์กิต ได้ขยับขึ้นสู่ 48.3 จาก 47.2 ในเดือนก.ย. แต่ยังคงเป็นระดับต่ำกว่า 50 จุด สะท้อนว่าภาคการผลิตหดตัวลง การรายงานของ ไคซิน/มาร์กิต ได้ออกมาต่อเนื่องกับที่ทางการจีนได้รายงานไปเมื่อวานนี้ว่า PMI ภาคการผลิตของจีนทรงตัวที่ 49.และดัชนี PMI ภาคบริการของจีนร่วงลงสู่ 53.1 ในเดือนต.ค. จาก 53.4 ในเดือนก.ย. โดยระดับ 53.1 นี้ถือเป็นจุดต่ำสุดนับตั้งแต่ปลายปี 2008 หรือจุดต่ำสุดในรอบเกือบ 7 ปี ทั้งนี้ผลสำรวจของไคซิน/มาร์กิตมุ่งความสนใจไปยังบริษัทขนาดกลางและบริษัทขนาดเล็กในจีน  ส่วนผลสำรวจของทางการจีนมุ่งความสนใจไปยังบริษัทขนาดใหญ่ของรัฐบาลจีน  
– PMI ของจีนแม้จะออกมาต่ำกว่า 50 แต่ก็ถือว่าดีขึ้นเมื่อเทียบกับ ก.ย. ทำให้ตลาดไม่ตอบรับเชิงลบมากนัก สิ่งที่ต้องติดตามต่อจากนี้คือ ตัวเลขเศรษฐกิจอื่นๆที่จะทยอยรายงานออกมา เช่น วันที่ 5 ดัชนีความเชื่อมั่นผู้บริโภค และตัวเลขเงินเฟ้อ รวมไปถึงติดตามว่าจีนจะมีการออกมาตรการกระตุ้นเศรษฐกิจเพิ่มเติมอีกหรือไม่ 
– ในส่วนของปัจจัยในประเทศกระทรวงพาณิชย์เผย ดัชนีราคาผู้บริโภคทั่วไป (CPI) เดือน ต.ค. อยู่ที่ 106.49 ลดลง 0.77% yoy ถือเป็นการปรับลดลง 10 เดือนติดต่อกัน ส่วนดัชนีราคาผู้บริโภคพื้นฐาน (Core CPI) ไม่รวมอาหารสดและพลังงาน เพิ่มขึ้น 0.95% yoy สำหรับในช่วง 10 เดือนแรกของปี 2558 อัตราเงินเฟ้อทั่วไปลดลง 0.89% ส่วนเงินเฟ้อพื้นฐานเพิ่มขึ้น 1.11% yoy ทั้งนี้ ก.พาณิชย์คาดช่วงปลายปีเงินเฟ้อจะดีขึ้นหลังจากมีมาตรการของรัฐช่วยเพิ่มรายได้ประชาชน และหนุนกำลังซื้อ 
– SET Index ภาคบ่ายมองมีโอกาสอ่อนตัวลงทดสอบ 1,394 จุด
ประเด็นจับตา/ติดตาม:
(+/-) ปัจจัยในประเทศที่ต้องติดตาม : 4 พ.ย. การประชุม กนง. คาดคงดอกเบี้ยไว้ที่ 1.5% 5 พ.ย. ดัชนีความเชื่อมั่นผู้บริโภคเดือน ต.ค.   
(+/-) ปัจจัยต่างประเทศที่ต้องติดตาม : 4 พ.ย. การจ้างงานภาคเอกชนของสหรัฐ ตลาดมองไว้ที่เพิ่มขึ้น 1.73 แสนตำแหน่ง และการรายงาน PMI นอกภาคการผลิตของสหรัฐ ตลาดคาดไว้ที่ 56.5 จุด 6 พ.ย. การรายงานการจ้างงานนอกภาคเกษตรของสหรัฐตลาดคาดไว้ว่าจะเพิ่มขึ้น 1.77 แสนตำแหน่ง และอัตราการว่างที่ 5.1%  
 
หุ้นเก็งกำไรระยะสั้น
APURE มองเป้าหมายไว้ที่ 1.60 บาท ตัดขาดทุน 1.49 บาท Investment Theme : หุ้น Value Plays ที่มี PE และ PBV ต่ำ PTT BBL TCAP //หุ้นที่มีปัจจัยบวกหนุน CK (การลงทุนของรัฐบาล) AOT CENTEL (ฤดูกาลท่องเที่ยว) SVI MCS (เงินบาทอ่อนค่า) CPALL PLANB (เก็งผลประกอบการ) // หุ้น Laggard Plays เลือก ERW BA // หุ้น High Dividend และ High Upside ADVANC INTUCH BTS ASK